সূত্র জানায়, নতুন ওই দলটি হবে বাংলাদেশি জাতীয়তাবাদে বিশ্বাসী এবং বিএনপির প্রতিষ্ঠাতা ও সাবেক রাষ্ট্রপতি জিয়াউর রহমানের আদর্শে অনুপ্রাণিত। জিয়ার ১৯ দফা কর্মসূচি বাস্তবায়নকেই প্রাধান্য দেওয়ার চেষ্টা করবেন তারা। বর্তমানে বিএনপি জিয়াউর রহমানের আদর্শ থেকে বিচ্যুত হয়ে গেছে বলে দাবি ওই নেতাদের। পবিত্র রমজান মাসে ভেতরে-ভেতরে প্রস্তুতির কাজ চালাবেন তারা। ইতিমধ্যে বিএনপির ভেতর ক্ষুব্ধ জাতীয় স্থায়ী কমিটি, চেয়ারপারসনের উপদেষ্টা পরিষদ, জাতীয় নির্বাহী কমিটি, মহানগর ও জেলা পর্যায়ের শীর্ষ নেতাদের নাম তালিকাভুক্ত করা হচ্ছে।